|  |
| --- |
| HMRC14-WEL-blk-35mm**Cyfraddau Treth Incwm Cymru (CTIC)** |
|  |  |

|  |  |  |  |  |
| --- | --- | --- | --- | --- |
| HunanasesiadBydd cyfraddau Treth Incwm Cymru yn dod i rym ar 6 Ebrill 2019, sef blwyddyn dreth 2019 i 2020 ymlaen.Beth mae hyn yn ei olygu i chiOs ydych wedi’ch nodi’n drethdalwr Cymreig, byddwch yn talu cyfraddau Treth Incwm Cymru (CTIC) ar eich enillion neu’ch pensiwn. Mae’n bosibl y byddwch yn talu cyfradd Treth Incwm wahanol i bobl mewn rhannau eraill o’r DU, ond bydd hyn yn dibynnu ar y cyfraddau a bennir gan Lywodraeth Cymru. Bydd rhywfaint o’ch Treth Incwm yn cael ei thalu i Lywodraeth Cymru er mwyn ariannu gwasanaethau’n uniongyrchol yng Nghymru.PreswylfaSut i benderfynu a ydych yn drethdalwr CymreigMae’r diffiniad o drethdalwr Cymreig yn dibynnu ar eich prif breswylfa, yn hytrach na’ch man gweithio. Trethdalwr Cymreig yw rhywun sy’n preswylio yn y DU at ddibenion treth, ac sydd â’i unig neu ei ‘brif fan preswylio’ yng Nghymru am fwy o’r flwyddyn dreth nag mewn unrhyw ran arall o’r DU.Bydd gennych y statws hwnnw ar gyfer y flwyddyn dreth gyfan, hyd yn oed os symudwch i ran wahanol o’r DU yn ystod y flwyddyn.Prif fan preswylioNid yw hwn o reidrwydd yn golygu’r breswylfa lle’r ydych yn treulio’r rhan fwyaf o’ch amser. Yn hytrach, hwn yw’r ‘man preswylio’ y mae gennych y cysylltiad mwyaf ag ef.Dyma rai ffactorau sy’n dangos p’un a yw lle yn golygu ‘prif fan preswylio’: * eich cartref teuluol
* y man lle’r ydych wedi’ch cofrestru i bleidleisio
* y man lle cedwir y rhan fwyaf o’ch eiddo personol
* eich cyfeiriad gohebu

|  |
| --- |
| **Rhoi gwybod i CThEM am newidiadau i’ch cyfeiriad** |
| Eich cyfrifoldeb chi yw rhoi gwybod i CThEM os bydd eich cyfeiriad yn newid. Os byddwch yn symud, dylech roi’ch cyfeiriad newydd i CThEM. Gallwch wneud hyn yn: www.gov.uk/rhoi-gwybod-i-cthem-newid-manylionGallwch hefyd roi’ch cyfeiriad newydd, a’r dyddiad y daw’r cyfeiriad hwn i rym, mewn blwch newydd yn eich Ffurflen Dreth Hunanasesiad. |

 |  | Beth yw cyfraddau Treth Incwm Cymru?Rhoddodd Deddf Cymru 2014 y pŵer i Lywodraeth Cymru i bennu cyfraddau Treth Incwm Cymru, gan roi mwy o reolaeth i Lywodraeth Cymru dros gyfran sylweddol o’r gyllideb yng Nghymru a sut y caiff ei dyrannu. Bydd cyfraddau Treth Incwm Cymru yn berthnasol i bob incwm nad yw’n deillio o gynilion na difidendau. Ni fydd cyfraddau Treth Incwm Cymru yn effeithio ar Yswiriant Gwladol.Mae rhagor o wybodaeth ar gael yn:[www.gov.uk/treth-incwm-cymru](http://www.gov.uk/treth-incwm-cymru)Cyhoeddodd Llywodraeth Cymru gynlluniau ar gyfer cyfraddau Cymru ar gyfer blwyddyn dreth 2019 i 2020 yn ei chyllideb ddrafft ym mis Hydref 2018. Mae rhagor o wybodaeth ar gael yn: [www.llyw.cymru/trethicymru](http://www.llyw.cymru/trethicymru)Pryd y bydd cyfraddau Treth Incwm Cymru yn dechrau?6 Ebrill2019Bydd cyfraddau Treth Incwm Cymru yn dechrau ar 6 Ebrill 2019 |
| Gwasanaethau Digidol CThEMTachwedd 2018 © Hawlfraint y Goron 2018 |

|  |
| --- |
| **Sut y byddaf yn cael gwybod fy statws?** |
|

|  |  |
| --- | --- |
| Os oes gan CThEM gyfeiriad ar eich cyfer yng Nghymru, cewch eich ystyried yn drethdalwr Cymreig. Bydd CThEM yn ysgrifennu at drethdalwyr Cymreig posibl ym mis Tachwedd 2018. |  |

 |
| **Yr hyn i’w wneud nawr** |
| Parhewch i gadw cofnodion at ddibenion llenwi’ch Ffurflen Dreth Hunanasesiad, yn union fel y gwnewch ar hyn o bryd. O ran:* cyflwyniadau ar-lein, o 2019 i 2020 bydd blwch a lenwyd ymlaen llaw yn dangos a yw CThEM wedi’ch nodi’n drethdalwr Cymreig
* cyflwyniadau ar bapur, caiff eich treth ei hasesu mewn perthynas â’ch statws fel y’i nodwyd gan CThEM – trethdalwr Cymreig, yr Alban neu weddill y DU

Os ydych o’r farn bod eich statws yn anghywir, bydd angen i chi sicrhau bod gan CThEM eich cyfeiriad cywir. Gallwch wneud hyn yn: www.gov.uk/rhoi-gwybod-i-cthem-newid-manylion2019 i 2020 yw’r flwyddyn gyntaf y bydd y cyfraddau newydd yn berthnasol. Fel arfer, bydd eich Ffurflen Dreth Hunanasesiad yn cael ei chyflwyno ar ôl 5 Ebrill 2020 ar gyfer y cyfnod hwn. |  |
| **Cyflogaeth TWE** |
| Os oes gennych unrhyw incwm TWE, bydd eich cod treth yn dechrau gyda’r llythyren ‘C’ i ddangos eich bod yn drethdalwr Cymreig. Bydd CThEM yn ysgrifennu at eich cyflogwr a fydd yn didynnu’r swm cywir o Dreth Incwm yn seiliedig ar eich cod treth newydd. |  |
| **Lwfansau Treth** |
| Bydd Llywodraeth y DU yn parhau i bennu’ch lwfansau treth. Bydd Llywodraeth Cymru yn pennu cyfraddau sy’n effeithio ar brif gyfraddau Treth Incwm trethdalwyr Cymreig, ond ni fydd yn gallu newid unrhyw beth arall ynghylch Treth Incwm. |  |
| Apelio yn erbyn eich statws |
| Mae’ch statws yn dibynnu ar y manylion cyfeiriad sydd gan CThEM. Os yw’r manylion hyn yn gywir ac, o ganlyniad, rydych yn bodloni’r meini prawf a nodwyd mewn deddfwriaeth (Deddf Cymru 2014), ni chewch apelio yn erbyn y statws a bennwyd gan CThEM. |  |
| **Ble i fynd i gael rhagor o wybodaeth** |
| I gael rhagor o wybodaeth am gyfraddau Treth Incwm Cymru, ewch i:[www.gov.uk/treth-incwm-cymru](http://www.gov.uk/treth-incwm-cymru)I gael rhagor o wybodaeth am y broses pennu cyfraddau, a chyllideb ddrafft Llywodraeth Cymru, ewch i: www.llyw.cymru/trethicymruGallwch gael rhagor o wybodaeth am y modd y caiff cod treth ei gyfrifo yn:[www.gov.uk/tax-codes](https://www.gov.uk/tax-codes) |  |